Ulmus ismaelis
Ulmus ismaelis est parva familiae Ulmacearum arbor florens, in Mexico meridiano nuperrime inventa, et solum in silvis ripariis per systema Mixteci Fluminis in Oaxaca septentrio-orientali endemica, ubi inter magnis saxis in vallibus calcareis crescere solet.

Descriptio 
Arbori, quae plus quam 15 m alta raro attingit, est aurantiacus cortex exfolians. Folia sunt ovata et coriacea, minus quam 9.6 cm longa et 4.6 cm lata, apice acuta, pinnatinervata, in brevibus (2–5 mm) petiolis; color a viride sordido ad fuscum dilutum variat. Flores, apetali, ordinantur ut breves racemi in ramunculis foliis carentibus, in pedunculis minus quam 7 mm longis sparsim fasciculatis. Fructus sunt samarae minus quam 22 mm ad 13 mm latae, basi ad pedicellum minus quam 4 mm longum decrescens, et mensibus Iunio Iulioque exuuntur.

Cultus 
Arbor coli non putatur.

Pestes et morbi 
Scientia caret.

Etymologia 
Appellatur planta ex Doctore Ioanne Ismael Calzada, botanista et conlectore, qui eam invenit.

Notae 

Arbores Mexici
Flora Mexici
Ismael (Ioannes Ismael Calzada)
Taxa Todzia
Taxa Panero
Ulmaceae
Species plantarum